PTTGC ปัดลงทุน APOT จับตา“คลัง”ชงเรื่องถือหุ้นแทนเข้าครม.พรุ่งนี้
PTTGC ปัดลงทุน APOT จับตา“คลัง”ชงเรื่องถือหุ้นแทนเข้าครม.พรุ่งนี้ 
29 พ.ค. 2560

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า จากกระแสข่าวการจะเข้าลงทุนในเหมืองแร่โปแตซ เรื่องดังกล่าวยังไม่ได้มีการพิจารณาเรื่องดังกล่าวในการประชุมของฝ่ายจัดการของบริษัท ทั้งนี้ การลงทุนใด ๆ ต้องเป็นไปตามกระบวนการลงทุนของบริษัท และสอดคล้องกับแผนกลยุทธ์ของบริษัท
อนึ่ง หนังสือพิมพ์รายงานเช้านี้ โดยอ้างแหล่งข่าวจากกระทรวงการคลังว่า กระทรวงการคลังจะเสนอที่ประชุมคณะรัฐมนตรีในวันอังคารที่ 30 พ.ค.นี้  เพื่อขออนุมัติให้รัฐวิสาหกิจซึ่งเป็นหน่วยงานภายใต้การกำกับของรัฐบาลเข้ามาร่วมถือหุ้นใน บมจ.อาเซียนโปแตชชัยภูมิ (APOT) ร่วมกับกระทรวงการคลัง โดยหน่วยงานที่จะเข้ามา คือ PTTGC ซึ่งเป็นบริษัทลูกของบมจ.ปตท. (PTT)